வெப்பக்கிரமமாறுகை (வானிலையியல்)
[[Image:SmokeCeilingInLochcarron.jpg|thumb|Lochcarron, [[ஸ்கொட்லாந்து]] இல் புகையானது மேலெழும்புதலை, அதற்கு மேலாகக் காணப்படும் சூடான வளி தடுக்கிறது (2006).]]
 [[Image:Smog_over_Almaty.jpg|thumb|[[கசக்கஸ்தான்]] இல் [[அல்மாத்தி]] நகரத்தில் வெப்பக்கிரமமாறுகை காரணமாக புகை நகரத்திற்கு மேலாகப் பிடித்து வைக்கப்பட்டுள்ளது]]
 [[File:Hidegpárna - Budapest, 2014.01.06.JPG|thumb|[[புடாபெஸ்ட்]], [[ஹங்கேரி]] இல், மார்கரட் தீவில் வெப்பக்கிரமமாறுகையைக் காட்டும் படம் – 2013]]
 
 [[வானிலையியல்|வானிலையியலில்]], '''வெப்பக்கிரமமாறுகை''' என்பது [[வளிமண்டலம்|வளிமண்டலத்தில்]] சாதாரணமாக உயரத்திற்கேற்ப நிகழும் மாற்றங்களின் இயல்பிலிருந்து விலகி, வேறுபாடு காணப்படுதல் ஆகும். பொதுவாக [[வளி]]யின் வெப்பநிலையானது, பூமியிலிருந்து மேல்நோக்கிச் செல்லச்செல்ல, உயரத்திற்கேற்றவாறு குறைந்து செல்லும். வெப்பக்கிரமமாறுகையின்போது, சூடான வளி, குளிரான வளிக்கு மேலாகக் காணப்படும். அதாவது உயரத்தைப் பொறுத்து, பொதுவாகக் காணப்படும் வெப்பநிலைத் தோற்றம் நேர்மாறாகக் காணப்படும் நிலையாகும்.&lt;ref&gt;{{Cite web|url=http://w1.weather.gov/glossary/index.php?word=inversion|title=Glossary – NOAA's National Weather Service|last=Service|first=NOAA's National Weather|website=w1.weather.gov|language=EN-US|access-date=2017-01-19}}&lt;/ref&gt;
 
 இத்தகைய வெப்பக்கிரமமாறுகையானது நிலப்பரப்பிற்கு அண்மையாக [[புகைப்பனி]]யை உருவாக்கி, வளிமண்டலத்தில் நச்சுத்தன்மையை ஏற்படுத்துகிறது. இந்த வெப்பக்கிரமமாறுகையானது, ஒரு தொப்பி போல் தொழிற்பட்டு வெப்பச் சுழற்சியைத் தடுத்து வைக்கவும் கூடும். இந்த தொப்பி போன்ற பகுதி, ஏதாவது காரணங்களால் உடையும்போது அல்லது இல்லாமல் போகும்போது, உள்ளேயிருக்கும் ஈரலிப்பில் ஏற்படும் வெப்பச் சுழற்சி கடுமையான [[இடிமழை]]யைக் கொண்டு வரலாம். வெப்பக்கிரமமாறுகையானது குளிரான [[காலநிலை]]யில், உறைமழையையும் ஏற்படுத்தலாம்.
 
 ==சாதாரண வளிமண்டல நிலை==
 பொதுவாக [[புவி]]யின் மேற்பரப்பை அண்மித்த வளிமண்டலத்திலிருக்கும் வளி, மேலேயுள்ள வளியை விடச் சூடானதாக இருக்கும். இதற்குக் காரணம் [[சூரியன்|சூரியனிலிருந்து]] வரும் வெப்பக் கதிர்களினால் புவியின் நிலப்பரப்பு சூடாகி, பின்னர் அந்தச் சூடானது அதனை அண்மித்த வளிமண்டலத்திற்குப் பரவுவதாகும்.&lt;ref&gt;Nagle, Garrett, and Paul Guinness. Cambridge International A and AS Level Geography. Hodder Education, 2011. 41. Print.&lt;/ref&gt;
 
 ==காரணங்கள்==
 #சூடான, குறைந்த அடர்த்தியுள்ள வளித் தொகையானது, குளிரான, அதிக அடர்த்தியுள்ள வளித் தொகைக்கு மேலாக நகர்வது.
 #சூரியனிலிருந்து புவியின் நிலப் பரப்பிற்குக் கிடைக்கும் வெப்பத்தைவிட, புவியிலிருந்து வெளியேறும் [[வெப்பம்]] அதிகரித்தல். இது பொதுவாக [[இரவு]] நேரங்களில் அல்லது [[குளிர்காலம்|குளிர்காலங்களில்]], சூரியனின் சாய்வு மிகக் குறைவாக இருக்கையில் நிகழும். மேலும் [[பெருங்கடல்]] பகுதிகள் வெப்பத்தைப் பிடித்து வைத்திருக்கும் தன்மையை அதிகமாகக் கொண்டிருப்பதனால், இத்தகைய விளைவு பொதுவாக நிலப் பரப்புக்களிலேயே காணப்படும். துருவப் பகுதிகளில், குளிர் காலங்களில், நிலப்பரப்பில் இது பொதுவாக ஏற்படும்.
 
 ==விளைவுகள்==
 [[Image:Sha1993 smog wkpd.jpg|thumb|right| [[சீனா]]வில் குளிர்கால புகைப்பனி (1993).]]
 வெப்பக்கிரமமாறுகை நிகழும் பகுதிகளில், வளியில் சுழற்சி இல்லாமல், வளியானது நகர்வு அற்று இருப்பதனால், தூசுகள் மற்றும் நச்சுக் காற்றுகளைப் பிடித்து வைத்திருப்பதனால் வளிமண்டலம் நச்சுத்தன்மைக்கு உட்படும். மக்கள்தொகை அதிகமான நகரங்களில் இதன் விளைவு அதிக பாதிப்பைக் கொடுக்கும்.
 
 ==மேற்கோள்கள்==
 {{Reflist}}
 
 [[பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்]]